Калі 2009 год праходзіў у Беларусі пад знакам Папы, то цяпер асноўнай медыя-падзеяў стаў візіт А. Лукашэнкі ў Канстанцінопаль і ягоная сустрэча з Усясветным Патрыярхам Варфаламеем, якая спарадзіла абмеркаванне магчымай аўтакефаліі Беларускай Праваслаўнай Царквы (БПЦ). Беларуская Хрысціянская Дэмакратыя (БХД) мабілізуе вернікаў розных канфесій на ўдзел у прэзідэнцкай кампаніі В. Рымашэўскага, які выкарыстоўвае багата рэлігійнай рыторыкі і, дзякуючы сваёй актыўнай прыналежнасці да БПЦ, атрымлівае папулярнасць сярод актыўных прыхажанаў.